Fortellingen om Karl-Bertil Jonssons julaften

***Fortellingen om Karl-Bertil Jonssons julaften*** (svensk tittel: **) er en svensk–norsk julefilm fra 2021 i regi av Hannes Holm.

Filmen er en realfilmversjon av Tage Danielssons og Per Ahlins animerte TV-kortfilm, *[[Karl-Bertil Jonssons jul]]*, fra 1975, som i sin tur bygde på en fortelling av Danielsson som inngikk i boken *Sagor för barn över 18 år* fra 1964.

Manuset til denne filmen ble skrevet av Tomas Tivemark, Johan Kindblom og Michael Hjorth.

Simon Larson spilte hovedrollen som Karl-Bertil Jonsson, mens Jonas Karlsson og Marianne Silfverhjelm spilte hans foreldre, Tyko og Marianne. 

I den norske versjonen ble skuespillernes stemmer dubbet til norsk. 

## Innspillingsfakta
Innspillingen tok til i Göteborg høsten 2020. Noen av innspillingsstedene var Börshuset samt herregården Kastenhof i Lerum.

## Handling
Direktørsønnen Karl-Bertil Jonsson drømmer om å få gjøre en god gjerning og hjelpe de fattige i likhet med sitt idol Robin Hood. På ekstrajobben på postkontoret bruker han farens takseringsskalender til å velge pakker til direktører, fabrikkeiere og andre som tjener over SEK 50.000 i året. Han legger pakkene til disse opp i en stor spesialsekk, som han så tar med seg hjem. Kledd i et altfor stort nissekostyme deler Karl-Bertil ut alle pakkene han stjal til de fattige i slummen.

Faren Tyko Jonsson forstår at han ved et uhell har donert en sum penger til et fattig barnehjem hele året når han får et brev om at han har blitt tildelt en medalje som velgjører. På barnehjemmet bor Vera, sendt av moren for å unnslippe krigen, sammen med lillesøsteren Esther. Esther står i fare for å bli bortadoptert, og overleveringen skal skje på den gallaen der Tyko Jonsson skal motta medaljen. I siste øyeblikk kommer barnas mor og tar seg av dem.

Karl-Bertil tilstår overfor faren at han har gitt bort pakkene. Han tvinger sønnen til å bli med ham til de som skulle ha mottatt pakkene og be om unnskyldning. Overraskende nok er de takknemlige og roser Karl-Bertil for hans gode gjerninger.

## Rolleliste (i utvalg)
*Jonas Karlsson – Tyko Jonsson
*Jennie Silfverhjelm – Marianne Jonsson
*Simon Larson – Karl-Bertil Jonsson
**Claes Månsson – Karl-Bertil Jonsson som gammel
*Sonja Holm – Vera
**Anna Bjelkerud – Vera som gammel og fortellerstemmen
*Philip Kuub Olsen – Oskar
*Vanna Rosenberg – fru Hedqvist
*Filip Berg – Ruben
*Ingela Olsson – Laura Berntsson
*Adam Pålsson – Robin Hood
*Josefin Neldén – butikkskontrollør
*Carla Sehn – Beata
*Dag Malmberg – byrådirektör H.K. Bergdahl
*Lotta Ramel – fru Bergdahl
*Josephine Bauer – Veras mamma
*Jesper Malm – konstabel
*Ruben Lopez – dr. Wentzel
*Sigrid Johnson – Tuija

## Mottakelse
Filmen mottok generelt sett positive anmeldelser fra såvel kritikere som publikum. *Kulturnyhetene* kalte den «årets beste julefilm». I *Svenska Dagbladet* ble filmen beskrevet som en «ekte julefilm», mens *[[Aftonbladet]]* og *[[Dagens Nyheter]]* beskrev den som «stillestående» og «seig som knekk».

Andre anmeldere, som de i *[[Sydsvenskan]]* og *Moviezine*, beskrev filmen som «habil og stabil», en «kjærlighetsfull hyllest» med en «småkoselig julestemning».

Filmen fikk sluttkarakteren 3,3 på *Kritiker.se*.

*Sagan om Karl-Bertil Jonssons* ble sett av 145 507 kinobesøkere i Sverige i 2021, noe som gjorde den til den niende mest sette filmen på kino og den nest mest sette svenske filmen på kino det året etter *[[Sune – Oppdrag midtsommer]]*.

## Utmerkelser
*2022 – Guldbaggen for beste mannlige hovedrolle.
*2022 – Guldbaggen for beste kvinnelig birolle.
*2022 – Guldbaggen for beste produksjonsdesign.

## Referanser


## Eksterne lenker
*